Derheqê Endama Komeleya Kultur, Yewîye, Paştdayîş û Hetkarîye yê bi Keyeyanê ke Dergûşê Medenîyetan de Merdimê Xo Vînî Kerdî (MEBYA-DER) Yildize Damla de ke 3ê adara 2020î de Amed de amebî destbendkerdene û tepiştene bi îdîaya 'endamîya rêxistine' dewa amebî akerdene. Roniştişê bire ya dewa Mehkemeya Cezaya Girane ya Amedî de ame kerdene. Yildize Damla tewra roniştişî nêbîye la avûkata ci Semra Balyan roniştiş de amade bîye.
Balyane îfade kerd ke dosya de endamîya rêxistine ser o delîlêk çin o. Heyetê mehkeme cezaya zîndanî ya 6 serran û 3 mengan daye Yildize.
